ddrg/super_eurlex huggingface dataset:
2000/639/EY: Komission päätös, tehty 13 päivänä lokakuuta 2000, yhteisön rahoitukseen oikeutettujen BSE:n valvontaohjelmien luettelosta vuodeksi 2001 (tiedoksiannettu numerolla K(2000) 3035)



Virallinen lehti nro L 269 , 21/10/2000 s. 0054 - 0055



Komission päätös, tehty 13 päivänä lokakuuta 2000, yhteisön rahoitukseen oikeutettujen BSE:n valvontaohjelmien luettelosta vuodeksi 2001 (tiedoksiannettu numerolla K(2000) 3035) (2000/639/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 94/370/EY(2), ja erityisesti sen 24 artiklan 5 kohdan, sekä katsoo seuraavaa: (1) Vahvistettaessa luetteloa yhteisön rahoitukseen oikeutetuista BSE:n valvontaohjelmista vuodeksi 2001 sekä kunkin ohjelman rahoituksen ehdotettua osuutta ja määrää on otettava huomioon kustakin ohjelmasta yhteisölle aiheutuva etu ja saatavilla olevien määrärahojen määrä. (2) Jäsenvaltiot ovat toimittaneet komissiolle kaikki tiedot, jotka se tarvitsee voidakseen arvioida kyseisten ohjelmien rahoittamisesta vuonna 2000 yhteisölle aiheutunutta etua. (3) Tässä päätöksessä esitetyssä luettelossa olevat ohjelmat on hyväksyttävä yksitellen myöhemmin. (4) Komission on tarkastellut jokaista jäsenvaltioiden esittämää ohjelmaa sekä eläinlääkinnälliseltä että taloudelliselta kannalta. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Tämän päätöksen liitteessä luetellut BSE:n valvontaohjelmat ovat oikeutettuja yhteisön rahoitukseen vuonna 2001. 2. Yhteisön rahoituksen ehdotettu osuus ja määrä kunkin 1 kohdassa tarkoitetun ohjelman osalta esitetään liitteessä. 2 artikla Tämä päätös on osoitettu kaikille jäsenvaltioille. Tehty Brysselissä 13 päivänä lokakuuta 2000. Komission puolesta David Byrne Komission jäsen (1) EYVL L 224, 18.8.1990, s. 19. (2) EYVL L 168, 2.7.1994, s. 31. LIITE LUETTELO ELÄINTAUTIEN VALVONTAJÄRJESTELMÄSTÄ Yhteisön rahoituksen ehdotettu osuus ja määrä >TAULUKON PAIKKA>
2000/634/EY: Neuvoston päätös, tehty 9 päivänä lokakuuta 2000, alueiden komitean brittijäsenen nimeämisestä



Virallinen lehti nro L 269 , 21/10/2000 s. 0047 - 0047



Neuvoston päätös, tehty 9 päivänä lokakuuta 2000, alueiden komitean brittijäsenen nimeämisestä (2000/634/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varsinaisen jäsenen paikka Lewis Shand SMITHin erottua, mikä on annettu neuvostolle tiedoksi 10 päivänä heinäkuuta 2000, ottaa huomioon Yhdistyneen kuningaskunnan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Hugh HALCRO-JOHNSTON alueiden komitean varsinaiseksi jäseneksi Lewis Shand SMITHin tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Luxemburgissa 9 päivänä lokakuuta 2000. Neuvoston puolesta Puheenjohtaja H. Védrine (1) EYVL L 28, 4.2.1998, s. 19.
2000/622/EY: Komission päätös, tehty 29 päivänä syyskuuta 2000, päätöksen 97/778/EY muuttamisesta ja eläinlääkärintarkastuksia varten hyväksyttyjä rajantarkastusasemia koskevan luettelon päivittämisestä (tiedoksiannettu numerolla K(2000) 2747) (ETA:n kannalta merkityksellinen teksti)



Virallinen lehti nro L 260 , 14/10/2000 s. 0051 - 0051



Komission päätös, tehty 29 päivänä syyskuuta 2000, päätöksen 97/778/EY muuttamisesta ja eläinlääkärintarkastuksia varten hyväksyttyjä rajantarkastusasemia koskevan luettelon päivittämisestä (tiedoksiannettu numerolla K(2000) 2747) (ETA:n kannalta merkityksellinen teksti) (2000/622/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 6 artiklan 2 kohdan, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(2), sellaisena kuin se on viimeksi muutettuna direktiivillä 96/43/EY(3), ja erityisesti sen 6 artiklan 4 kohdan, sekä katsoo seuraavaa: (1) Komission päätöksessä 97/778/EY(4), sellaisena kuin se on viimeksi muutettuna komission päätöksellä 2000/501/EY(5), laaditaan luettelo kolmansista maista tuotavien elävien eläinten ja eläintuotteiden eläinlääkärintarkastuksia varten hyväksytyistä rajatarkastusasemista. (2) Yhdistyneen kuningaskunnan viranomaisten pyynnöstä ja yhteisön tarkastuksen perusteella yksi Prestwickin lentoasemalla sijaitseva rajatarkastusasema on lisättävä luetteloon. (3) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 97/778/EY liitteessä oleva rajatarkastusasemia koskeva luettelo tekemällä siihen lisäys seuraavasti: >TAULUKON PAIKKA> 2 artikla Tämä päätös on osoitettu kaikille jäsenvaltioille. Tehty Brysselissä 29 päivänä syyskuuta 2000. Komission puolesta David Byrne Komission jäsen (1) EYVL L 24, 30.1.1998, s. 9. (2) EYVL L 268, 24.9.1991, s. 56. (3) EYVL L 162, 1.7.1996, s. 1. (4) EYVL L 315, 19.11.1997, s. 15. (5) EYVL L 200, 8.8.2000, s. 61.
2000/611/EY: Komission päätös, tehty 11 päivänä lokakuuta 2000, luettelosta kolmansista maista, joista jäsenmaat sallivat tiettyjen neuvoston direktiivissä 92/118/ETY tarkoitettujen tuotteiden tuonnin, tehdyn päätöksen 94/278/EY muuttamisesta (tiedoksiannettu numerolla K(2000) 2978) (ETA:n kannalta merkityksellinen teksti)



Virallinen lehti nro L 259 , 13/10/2000 s. 0064 - 0064



Komission päätös, tehty 11 päivänä lokakuuta 2000, luettelosta kolmansista maista, joista jäsenmaat sallivat tiettyjen neuvoston direktiivissä 92/118/ETY tarkoitettujen tuotteiden tuonnin, tehdyn päätöksen 94/278/EY muuttamisesta (tiedoksiannettu numerolla K(2000) 2978) (ETA:n kannalta merkityksellinen teksti) (2000/611/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset 17 päivänä joulukuuta 1992 annetun neuvoston direktiivin 92/118/ETY(1), sellaisena kuin se on viimeksi muutettuna päätöksellä 1999/724/EY(2), ja erityisesti sen 10 artiklan 2 kohdan a alakohdan, sekä katsoo seuraavaa: (1) Komission päätöksessä 94/278/EY(3), sellaisena kuin se on viimeksi muutettuna päätöksellä 98/597/EY(4) esitetään luettelo kolmansista maista, joista jäsenvaltiot sallivat tiettyjen neuvoston direktiivissä 92/118/ETY tarkoitettujen tuotteiden tuonnin. (2) Ecuadorin viranomaiset pyysivät Ecuadorin lisäämistä kolmansien maiden luetteloon, joista jäsenvaltiot sallivat ihmisravinnoksi tarkoitettujen etanoiden tuonnin. Yhteisö ei vielä ole tehnyt paikalla tarkastuskäyntiä. Ecuadorin viranomaisten antamia terveystakeita pidetään kuitenkin riittävinä Ecuadorin lisäämiseen kyseiseen luetteloon. Tätä päätöstä voidaan tarkastella uudelleen yhteisön mahdollisesti tekemien tarkastusten perusteella. (3) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 94/278/EY liitteessä olevan XI osaan seuraava maininta ISO-koodin mukaisessa aakkosjärjestyksessä: ">TAULUKON PAIKKA>" 2 artikla Tämä päätös on osoitettu kaikille jäsenvaltioille. Tehty Brysselissä 11 päivänä lokakuuta 2000. Komission puolesta David Byrne Komission jäsen (1) EYVL L 62, 15.3.1993, s. 49. (2) EYVL L 290, 12.11.1999, s. 32. (3) EYVL L 120, 11.5.1994, s. 44. (4) EYVL L 286, 23.10.1998, s. 59.
2000/624/EY: Komission päätös, tehty 13 päivänä lokakuuta 2000, eräistä lampaiden bluetongue-taudin vastaisista suojatoimenpiteistä Baleaarien autonomisella alueella Espanjassa (tiedoksiannettu numerolla K(2000) 3061) (ETA:n kannalta merkityksellinen teksti)



Virallinen lehti nro L 260 , 14/10/2000 s. 0057 - 0057



Komission päätös, tehty 13 päivänä lokakuuta 2000, eräistä lampaiden bluetongue-taudin vastaisista suojatoimenpiteistä Baleaarien autonomisella alueella Espanjassa (tiedoksiannettu numerolla K(2000) 3061) (ETA:n kannalta merkityksellinen teksti) (2000/624/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 3 kohdan, sekä katsoo seuraavaa: (1) Espanja ilmoitti komissiolle 10 päivänä lokakuuta 2000, että lammastiloilla on esiintynyt bluetongue-tautia Baleaarien saaristoon kuuluvilla Mallorcan ja Menorcan saarilla. (2) Taudin leviämisen estämiseksi Espanjan viranomaiset ovat kieltäneet bluetongue-taudille alttiisiin eläinlajeihin kuuluvien eläinten sekä niiden siemennesteen, munasolujen ja alkioiden viemisen Baleaarien autonomiselta alueelta. (3) Bluetongue-tauti mainitaan maailman eläintautijärjestön (OIE) A-luettelossa. Sen leviäminen olisi erittäin vaarallista yhteisölle ja saattaisi vaikuttaa kansainväliseen kauppaan. (4) Selkeyden ja avoimuuden vuoksi yhteisössä suositellaan toteutettavaksi toimenpiteitä, joilla pyritään estämään taudin leviäminen ja ennen kaikkea bluetongue-taudille alttiisiin eläinlajeihin kuuluvien eläinten sekä niiden siemennesteen, munasolujen ja alkioiden vieminen Baleaarien autonomiselta alueelta. Näissä toimenpiteissä on otettava huomioon Espanjassa viranomaisten jo toteuttamat toimet. (5) Ennen pysyvän eläinlääkintäkomitean kokoontumista komission olisi toteutettava bluetongue-taudille alttiisiin eläinlajeihin kuuluvien elävien eläinten vientiä Baleaarien autonomiselta alueelta koskevat väliaikaiset suojatoimenpiteet yhteistyössä kyseessä olevan jäsenvaltion kanssa, ON TEHNYT TÄMÄN PÄÄTÖKSEN: 1 artikla Espanjan on kiellettävä bluetongue-taudille alttiisiin eläinlajeihin kuuluvien elävien eläinten sekä niiden siemennesteen, munasolujen ja alkioiden vienti Baleaarien autonomiselta alueelta. 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi, ja niiden on ilmoitettava siitä komissiolle viipymättä. 3 artikla Tätä päätöstä tarkastellaan uudelleen tilanteen kehitys ja Espanjan viranomaisten tekemät tarkastukset ja tutkimukset huomioon ottaen. Tätä päätöstä tarkastellaan uudelleen pysyvän eläinlääkintäkomitean kokouksessa, joka on tarkoitus pitää 18 päivänä lokakuuta 2000. 4 artikla Tämä päätös on osoitettu kaikille jäsenvaltioille. Tehty Brysselissä 13 päivänä lokakuuta 2000. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49.
2000/623/EY: Komission päätös, tehty 29 päivänä syyskuuta 2000, luettelosta kolmansista maista, joista jäsenvaltiot sallivat nautaeläinten, sikojen, hevoseläinten, lampaiden, vuohien, tuoreen lihan ja lihavalmisteiden tuonnin, tehdyn neuvoston päätöksen 79/542/ETY muuttamisesta Chileen liittyvien tiettyjen näkökohtien huomioon ottamiseksi (tiedoksiannettu numerolla K(2000) 2748) (ETA:n kannalta merkityksellinen teksti)



Virallinen lehti nro L 260 , 14/10/2000 s. 0052 - 0056



Komission päätös, tehty 29 päivänä syyskuuta 2000, luettelosta kolmansista maista, joista jäsenvaltiot sallivat nautaeläinten, sikojen, hevoseläinten, lampaiden, vuohien, tuoreen lihan ja lihavalmisteiden tuonnin, tehdyn neuvoston päätöksen 79/542/ETY muuttamisesta Chileen liittyvien tiettyjen näkökohtien huomioon ottamiseksi (tiedoksiannettu numerolla K(2000) 2748) (ETA:n kannalta merkityksellinen teksti) (2000/623/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 3 artiklan, sekä katsoo seuraavaa: (1) Neuvoston päätöksessä 79/542/ETY(3), sellaisena kuin se on viimeksi muutettuna komission päätöksellä 2000/263/EY(4), on luettelo kolmansista maista, joista jäsenvaltiot sallivat nautaeläinten, sikojen, hevoseläinten, lampaiden, vuohien, tuoreen lihan ja lihavalmisteiden tuonnin. (2) Yhteisön eläinlääkärien tekemien tarkastuskäyntien perusteella vaikuttaa siltä, että Chilen eläinlääkintäyksiköt ovat rakenteeltaan tarpeeksi selkeät ja järjestyneet. (3) Chile on ollut viimeisten 24 kuukauden ajan vapaa suu- ja sorkkataudista ja viimeisten 12 kuukauden ajan vapaa vesicular stomatitis -taudista, klassisesta sikarutosta, afrikkalaisesta sikarutosta, Teschenin taudista, sian vesikulaaritaudista ja vescular exenthema -taudista. Viimeisten 12 kuukauden aikana näitä tauteja vastaan ei ole annettu rokotuksia. Suu- ja sorkkatautia ja klassista sikaruttoa vastaan rokotettujen eläinten tuonti on kielletty. (4) Chile on lisättävä niiden kolmansien maiden luetteloon, joista jäsenvaltiot sallivat elävien sikojen ja sianlihan tuonnin. (5) Päätöksen 79/542/ETY liite olisi muutettava vastaavasti. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 79/542/ETY liitteessä oleva osa I tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 29 päivänä syyskuuta 2000. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 24, 30.1.1998, s. 31. (3) EYVL L 146, 14.6.1979, s. 15. (4) EYVL L 74, 23.3.2000, s. 19. LIITE "LIITE Tuonnin on täytettävä asiaa koskevat eläinten terveyden ja kansanterveyden vaatimukset. 1 osa Elävät eläimet, tuore liha ja lihavalmisteet >TAULUKON PAIKKA>"
2000/680/EY: Komission päätös, tehty 30 päivänä lokakuuta 2000, varosuunnitelmista lintuinfluenssan ja Newcastlen taudin torjumiseksi (tiedoksiannettu numerolla K(2000) 3136) (ETA:n kannalta merkityksellinen teksti)



Virallinen lehti nro L 281 , 07/11/2000 s. 0021 - 0022



Komission päätös, tehty 30 päivänä lokakuuta 2000, varosuunnitelmista lintuinfluenssan ja Newcastlen taudin torjumiseksi (tiedoksiannettu numerolla K(2000) 3136) (ETA:n kannalta merkityksellinen teksti) (2000/680/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä lintuinfluenssan (avian influenza) torjumiseksi 19 päivänä toukokuuta 1992 annetun neuvoston direktiivin 92/40/ETY(1), sellaisena kuin se on viimeksi muutettuna Itävallan, Ruotsin ja Suomen liittymisasiakirjalla, ja erityisesti sen 17 artiklan 4 kohdan, ottaa huomioon yhteisön toimenpiteistä Newcastlen taudin torjumiseksi 14 päivänä heinäkuuta 1992 annetun neuvoston direktiivin 92/66/ETY(2), sellaisena kuin se on viimeksi muutettuna Itävallan, Ruotsin ja Suomen liittymisasiakirjalla, ja erityisesti sen 21 artiklan 4 kohdan, sekä katsoo seuraavaa: (1) Lintuinfluenssa ja Newcastlen tauti ovat linnuilla esiintyviä tauteja. (2) Vaatimukset, jotka koskevat varosuunnitelmien laatimista lintuinfluenssan ja Newcastlen taudin torjumiseksi, säädetään lintuinfluenssan osalta direktiivin 92/40/ETY liitteessä VI ja Newcastlen taudin osalta direktiivin 92/66/ETY liitteessä VII. (3) Edellä mainituissa liitteissä luetellut varosuunnitelmia koskevat vaatimukset ovat samat. (4) Lintuinfluenssan tai Newcastlen taudin ilmenemisen yhteydessä sovellettavat taudintorjuntatoimenpiteet noudattavat samoja periaatteita, ja ne koskevat siipikarjankasvattajia, teurastamojen ja renderointilaitosten hoitajia, kentällä toimivia eläinlääkäreitä ja taudinmäärityksiä tekeviä laboratorioita. Näin ollen on mahdollista laatia varosuunnitelma, joka kattaa samanaikaisesti sekä lintuinfluenssan että Newcastlen taudin. (5) Osa jäsenvaltioista on jättänyt hyväksyttäväksi kansallisen varosuunnitelmansa, jossa luetellaan ja kuvataan lintuinfluenssan ja Newcastlen taudin ilmenemisen yhteydessä toteutettavat toimenpiteet. (6) Näiden suunnitelmien tarkastelu osoittaa, että ne täyttävät säädetyt vaatimukset ja että niiden avulla voidaan päästä toivottuun tulokseen, mikäli ne pannaan tehokkaasti täytäntöön. (7) Jäsenvaltioiden on skenaariotutkimuksin ja simulaatioharjoituksin varmistettava suunnitelmien toimivuus. (8) Jäsenvaltiot ovat velvollisia päivittämään suunnitelmiaan säännöllisesti. (9) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään liitteessä lueteltujen jäsenvaltioiden jättämät varosuunnitelmat lintuinfluenssan ja Newcastlen taudin torjumiseksi. 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä lokakuuta 2000. Komission puolesta David Byrne Komission jäsen (1) EYVL L 167, 22.6.1992, s. 1. (2) EYVL L 260, 5.9.1992, s. 1. LIITE Alankomaat Espanja Itävalta Irlanti Kreikka Luxemburg Portugali Ruotsi Saksa Suomi
2000/685/EY: Komission päätös, tehty 7 päivänä marraskuuta 2000, eräistä suojatoimenpiteistä bluetongue-tautia vastaan Sisiliassa ja Calabriassa, Italiassa (tiedoksiannettu numerolla K(2000) 3194) (ETA:n kannalta merkityksellinen teksti)



Virallinen lehti nro L 283 , 09/11/2000 s. 0044 - 0044



Komission päätös, tehty 7 päivänä marraskuuta 2000, eräistä suojatoimenpiteistä bluetongue-tautia vastaan Sisiliassa ja Calabriassa, Italiassa (tiedoksiannettu numerolla K(2000) 3194) (ETA:n kannalta merkityksellinen teksti) (2000/685/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 4 kohdan, sekä katsoo seuraavaa: (1) Italian viranomaiset vahvistivat 16 päivänä lokakuuta 2000, että Sisiliassa ja Calabriassa on esiintynyt bluetongue-tautia. (2) Sardiniassa esiintyneiden taudinpurkausten vuoksi komissio teki päätöksen 2000/598/EY(3) suojatoimenpiteistä bluetongue-tautia vastaan kyseisellä alueella. (3) Sisiliassa ja Calabriassa vallitsevan tilanteen vuoksi näillä kahdella uudella tartunta-alueella on sovellettava vastaavia toimenpiteitä. (4) Tässä päätöksesssä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Italian on kiellettävä bluetongue-taudille alttiisiin lajeihin (kaikki märehtijät) kuuluvien eläinten sekä niiden siemennesteen, alkioiden ja munasolujen lähettäminen Sisilian ja Calabrian alueelta. 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava tästä komissiolle viipymättä. 3 artikla Tätä päätöstä tarkastellaan uudelleen tilanteen kehittymisen sekä Italian viranomaisten toteuttamien tutkimusten ja selvitysten tulosten perusteella. Tätä päätöstä sovelletaan 30 päivään marraskuuta 2000. 4 artikla Tämä päätös on osoitettu kaikille jäsenvaltioille. Tehty Brysselissä 7 päivänä marraskuuta 2000. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 253, 7.10.2000, s. 47.
2000/468/EY: Euroopan parlamentin päätös, tehty 13 päivänä huhtikuuta 2000, vastuuvapauden myöntämisestä komissiolle EHTY:n varainhoitovuoden 1998 talousarvion toteuttamisesta



Virallinen lehti nro 040 , 07/02/2001 s. 0392 - 0393



Euroopan parlamentin päätös, tehty 13 päivänä huhtikuuta 2000, vastuuvapauden myöntämisestä komissiolle EHTY:n varainhoitovuoden 1998 talousarvion toteuttamisesta (2000/468/EY) EUROOPAN PARLAMENTTI, joka ottaa huomioon tilintarkastustuomioistuimen kertomuksen EHTY:n tilinpäätöksestä 31. joulukuuta 1998(1), ottaa huomioon tilintarkastustuomioistuimen EHTY:n varainhoitovuotta 1998 koskevan vuosikertomuksen (sisältää myös EHTY:ä koskevan tarkastuslausuman) sekä komission vastauksen (C5-0153/2000)(2), ottaa huomioon tilintarkastustuomioistuimen erityiskertomuksen komission suorittamasta korkotukien hallinnoinnista ja valvonnasta sekä komission vastaukset(3), ottaa huomioon EHTY:n perustamissopimuksen ja erityisesti sen 78 g artiklan, ottaa huomioon työjärjestyksen 93 artiklan ja liitteen V, ottaa huomioon talousarvion valvontavaliokunnan mietinnön (A5-0092/2000), 1. ehdottaa vastuuvapauden myöntämistä komissiolle EHTY:n varainhoitovuoden 1998 talousarvion toteuttamisesta, mutta pyytää kuitenkin antamaan 15. elokuuta 2000 mennessä seuraavat kertomukset: a) OLAF:n kertomus komissiolle marraskuussa 1998 ilmoitettujen ja Guardia di Finanzalle Italiaan lokakuussa 1999 välitettyjen petossyytösten aiheuttamista jatkotoimista, b) komission arviointikertomus EHTY:n varoin hankituista kiinteistöistä; kertomuksessa on selvitettävä myös, mitä perusteita käytettiin sekä miksi ja miten kiinteistöt hankittiin ja miten ne luovutettiin, c) komission arviointikertomus virkamiehille EHTY:n varoista myönnetyistä lainoista; kertomuksessa on selvitettävä myös, mitä perusteita käytettiin ja kuka päätti näiden lainojen myöntämisestä, sekä ilmoitettava lainoja saaneiden virkamiesten ura-alue ja kansallisuus, 2. kehottaa puhemiestä välittämään tämän päätöksen ja parlamentin huomautukset sisältävän päätöslauselman komissiolle, neuvostolle, tilintarkastustuomioistuimelle, EHTY:n neuvoa-antavalle komitealle ja kaikille muille toimielimille sekä julkaisemaan ne Euroopan yhteisöjen virallisessa lehdessä (L-sarja). Pääsihteeri Julian Priestley Puhemies Nicole Fontaine (1) EYVL C 240, 25.8.1999, s. 24. (2) EYVL C 338, 25.11.1999. (3) EYVL C 217, 29.7.1999.